NAZIV OBVEZNIKA:

**OSNOVNA ŠKOLA DR. JURE TURIĆA**

ADRESA OBVEZNIKA:

MIROSLAVA KRALJEVIĆA 15

53 000 GOSPIĆ

e-mail : ana.brkljacic4@skole.hr

Tel. 053/560-142

OIB: 81152039635

MATIČNI BROJ ŠKOLE: 0331550

IBAN: HR3223900011100399111

**OBRAZLOŽENJE PRIJEDLOGA FINANCIJSKOG PLANA ZA 2024. GODINU**

Sukladno članku 36. novog Zakona o proračunu (NN 144/21) proračunski korisnici dužni su uz prijedlog financijskog plana izraditi i dostaviti obrazloženje prijedloga financijskog plana. Obrazloženja prijedloga financijskog plana služe za razumijevanje planiranih rashoda, a slijedom toga za osiguranje učinkovitog upravljanja javnim financijama. Navedeno je važno kako bi se moglo osigurati dovoljno sredstava za sve aktivnosti od važnosti za školu, čiju se provedbu osiguravaju sredstva iz državnog proračuna, sredstva Grada Gospića te vlastita i namjenska sredstva.

Slijedom gore navedenog Obrazloženje financijskog plana Osnovne škole dr.Jure Turića,

sastoji se od:

1. Opći dio
2. Posebni dio

**1.Opći dio**

* 1. **. Sažetak rada proračunskog korisnika**

Početak osnovnog školstva u Gospiću datira od 1766. godine. Broj učenika varirao je s tendencijom pada sve do početka domovinskog rata. Tako je 1970. godine u dvije gospićke osnovne škole s područnim školama bilo 1893 učenika.
1972. godine izgrađena je nova zgrada u kojoj su boravile obje gospićke škole, a sedam godina kasnije dolazi do spajanja škola u jednu osnovnu školu.
1990. godine školu polazi 1100 učenika, dok je u Domovinskom ratu broj učenika varirao, ovisno o sigurnosnim uvjetima. Te godine škola dobiva ime po znamenitom hrvatskom književniku i pedagogu s početka 20. stoljeća dr. Juri Turiću, rođenom 3. svibnja 1861. godine u Gospiću. U znak sjećanja i zahvalnosti naša škola osim što nosi njegovo ime – obilježava Dan škole na dan njegova rođenja.

Na području naselja Gospić nekoć je bilo 15 područnih škola, a zadnjih nekoliko godina nastava se odvija samo u četiri područne škole (PŠ Smiljan, PŠ Bilaj, PŠ L. Novi, PŠ Brušane).
Od 2007. godine pri osnovnoj školi dr. Jure Turića djeluje i osnovna glazbena škola te obavlja djelatnost umjetničkog školovanja za instrumente klavir, harmoniku, gitaru, violinu i tamburu. U školskoj godini 2023./2024. upisano je 63 učenika u glazbenu školu.
Nastava u školskoj godini 2023./2024. odvija se u jednoj smjeni. Početak nastave za učenike je u 8.00 sati, a završetak prema dnevnom rasporedu sati. Nastava u područnim školama za učenike razredne nastave također se odvija prijepodne.

U školskoj 2023./2024. godini 17 učenika s teškoćama u razvoju imaju 15 pomoćnika u nastavi putem projekta “Korak prema jednakosti” čiji je nositelj Grad Gospić.

 Naša škola iznimno njeguje tradiciju i kulturnu baštinu Like kroz folklornu skupinu „Degenija“ i Učeničku zadrugu ”Vodarica Marta”. Također, od 2007. godine u projektu smo UNICEF-a „Mreža škola bez nasilja“.

Planiranim aktivnostima, programima i projektima težimo kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost učitelja, samostalnost i razvoj škole te uz potporu uže i šire društvene zajednice doprinijeti izgradnji učinkovitog i kvalitetnog školovanja učenika naše škole.

Škola je u cijelosti opremljena žičanom i bežičnom internet mrežom, računalima, projektorima i projekcijskim platnima te računalima za sve učitelje te printeri i projektori za sve područne škole. Za sve učionice prvih razreda škola je nabavila pametne (interaktivne) ploče.

U školskoj 2023./2024. godini škola broji 761 učenika u 42 razredna odjela u matičnoj školi te u četiri područne škole. U školi su ustrojena dva odjela produženog boravka za 55 učenika prvih razreda, a ustrojen je i odjel posebnog programa u dva razredna odjela, za učenike s teškoćama u razvoju s područja Ličko -senjske županije. Prijevoz učenika putnika posebno je organiziran, a prijevoznik je “Autotrans”.

U školi su zaposlena 142 djelatnika.
Škola raspolaže sa 44 kabineta za određeni predmet, školskom knjižnicom, dvoranom za tjelesnu i zdravstvenu kulturu, te školskom kuhinjom sa blagovaonicom. Svim učenicima razredne I predmetne nastave te produženog boravka je moguće tijekom boravka u školi konzumirati topli obrok koju u potpunosti financira MZO. Kapacitet školske kuhinje je za oko 300-tinjak korisnika te u 2021.godini smo proširili prostorije školske kuhinje, povećali skladišni prostor I samim tim olakšali rad naših kuharica.

U sastavu škole je i gradsko-školska sportska dvorana s dva vanjska igrališta.
Od ostalog prostora škola raspolaže sa zbornicom, uredskim prostorima i ostalih pomoćnim prostorom koji nakon uređenja odgovaraju visokim standardima koje zahtjeva suvremeni školski prostor. Trudimo se da naša škola doista bude škola znanja i u funkciji svakog učenika.

U Financijskom planu za 2024. godinu nemamo kapitalnih ulaganja zbog navedenih limita iz Uputa za izradu Proračuna Grada Gospića za razdoblje 2024. do 2026.godine te najavljene mjere štednje za navedeno razdoblje.

Krajem 2023.godine provode se dodatna ulaganja u matičnu školu tj. nastavak uređenja učeničkih sanitarnih čvorova kroz projekt Program ulaganja u zajednicu koji financira Ministarstvo regionalnog razvoja i fondova EU te dio iz sredstava osnivača Grada Gospića.

Osnovna škola dr. Jure Turića u 2024.godini po prvi put sudjeluje u Erasmus+ projektu.

Sudjelovati će učenici od 12 do 14 godina , plan projekta je put u Francusku i dolazak učenika iz Francuske u naš kraj te turistički obilazak kako Like tako i drugih dijelova Hrvatske.

**1.2. Obrazloženje programa**

Opis programa:

* redovan osnovnoškolski program
* dva odjel posebnog programa
* osnovna glazbena škola
* program produženog boravka
* izborni program informatike
* izborni program njemačkog jezika
* izborni program vjeronauka

Cilj programa je omogućavanje stjecanja novih znanja i vještina kroz redovan program i ostale oblike rada koji se organiziraju i provode u MŠ Gospić i PŠ Lički Novi, Brušane, Smiljan i Bilaj. Izvannastavni programi za cilj imaju isticanje kreativnosti polaznika, iskorištavanje slobodnog vremena na kreativan i kvalitetan način.

**1.3. Zakonske i druge podloge na kojima se zasniva program rada škole**

- Zakon o ustanovama, (NN, br. 76/93., 29/97., 47/99., 35/08., 127/19.,151/22.)

- Zakon o odgoju i obrazovanju, (NN, br. 87/08., 86/09., 92/10., 105/10., 90/11, 5/12., 16/12., 86/12., 126/12., 94/13., 152/14, 07/17., 68/18., 98/19., 64/20., 151/22.)

- Državni pedagoški standard osnovnoškolskog sustava odgoja i obrazovanja (NN, br. 63/08., 90/10.)

- Zakon o proračunu, (NN 144/21), Pravilnik o proračunskim klasifikacijama (NN, br. 26/10., 120/13.) i Pravilnik o proračunskom računovodstvu i računskom planu (NN, br. 114/10., 31/11., 136/12., 124/14., 115/15., 87/16.)

- Upute za izradu proračuna Grada Gospića za razdoblje 2024.-2026.

**1.4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (Godišnji plan i program rada i Školski kurikulum) prema planu i programu koje je donijelo Ministarstvo znanosti i obrazovanja. Svi planovi su na stranicama škole <https://os-gospic.hr/dokumenti/obrazovanje/planovi> .

**1.5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada OŠ dr. Jure Turića su:

|  |
| --- |
| 6361 - Tekuće pomoći proračunskim korisnicima iz proračuna koji im nije nadležan  |
| 6393 - Tekući prijenos između proračunskih korisnika istog proračuna temeljem prijenosa EU sredstava (Projekt "Korak prema jednakosti") |
| 6413 - Kamate na oročena sredstva i depozite po viđenju |
| 6526 – Ostali nespomenuti prihodi (glazbena škola, produženi boravak, učenička zadruga, osiguranje učenika) |
| 6615 - Prihodi od pruženih usluga (najam prostora školskog prostora i gradske sportske dvorane) |
| 6631 - Tekuće donacije |
| 63414- Tekuće pomoći od HZMO-a, HZZ-a i HZZO-a |
| 6711 - Prihodi iz nadležnog proračuna za financiranje rashoda poslovanja (Decentralizirane funkcije, lokalni proračun) |
| 6323- Tekuće pomoći od institucija i tijela EU (Erasmus + projekt) |

Financijski plan za 2024. godinu (prihodi i rashodi proračuna) izrađen je prema uputama Osnivača: Tablica s limitima za izradu prijedloga financijskih planova proračunskih korisnika Grada Gospića koja se nalazi u Uputama za izradu proračuna Grada Gospića za razdoblje 2024. do 2026. godine odnosno po uputama za izradu proračuna jedinice lokalne i područne(regionalne) uprave i samouprave za razdoblje 2024.-2026.

**1.6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U 2022./2023. godini Osnovna škola dr. Jure Turića realizirala je sve obveze utvrđene Godišnjim planom i programom rada i postigla značajne odgojno-obrazovne rezultate u redovitoj nastavi i izvannastavnim aktivnostima. Škola je sudjelovala i u nizu projekata koji su financirani iz različitih izvora.

Kapitalnim projektima škole za 2023. godinu obavljena su dodatna ulaganja za uređenje okoliša matične škole, uređenje fasade, sanacija krova i oluka i sanitarnih čvorova te dodatna ulaganja za uređenje učionica matične škole, brušenje parketa te lakiranje.

Od rujna 2023.godine uveli smo program za evidenciju radnog vremena kroz ”Time&Space” sustav kontrole putem mobilnih aplikacija.

Nabavljeni su uređaji potrebni za rad domara za potrebe održavanja matične i područnih škola. Utrošena su decentralizirana i dio vlastitih sredstava za nabavu uredskog namještaja odnosno klupa i stolica za učionice te tapeciranih stolica za zbornicu odnosno školu koje su nam potrebne za veća okupljana kod školskih predstava, stručnih predavanja, učiteljskog vijeća i skupa radnika.

Osnovne škole dr. Jure Turića je u 2023. godini povećala i knjižni fond u školskoj knjižnici nabavljene su obvezne lektire za učenike naše škole.

Ministarstvo znanosti i obrazovanja za školsku godinu 2023./2024. odobrilo je sredstva za nabavu knjiga. Sretni smo da svi učenici mogu dobiti besplatne udžbenike te s tim olakšati roditeljima početak i ove školske godine.

Ministarstvo znanosti i obrazovanja će u potpunosti financirati jedan topli obrok za sve učenike osnovnih škola u iznosu od 1,33 eura po obroku.

Grad Gospić za školsku godinu 2023./24. je osigurao likovne mape za sve učenike od 1. do 8. razreda, radne materijale za Tehničku kulturu od 5. do 8. razreda i sve radne bilježnice za učenike 1. razreda.

**2. Posebni dio**

Posebni dio obrazloženja financijskog plana proračunskog korisnika sadrži plan rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**2.1. Financijski plan 2024.godine po programima i aktivnostima**

**Program 0101** Zakonske obveze u osnovnom školstvu iznose 337.359,00 eura.

**Aktivnost A100001** Izvor 5.2 Materijalni rashodi po zakonskom standardu u planu za 2024.godinu iznose 336.359,00 eura te iz izvora 1.1. prihodi od poreza za dio sufinanciranja prijevoza učenika.

**Program 0102** Aktivnosti i projekti u osnovnom školstvu izvan standarda iznose 2.910.096,00 eura

**Aktivnost A100001** Izvor 4.7 Glazbena škola planirani rashodi i prihodi u iznosu od 9.450,00 eura za materijalne rashode za redovno poslovanje glazbene škole u vidu edukacija, literature i usluga održavanja instrumenata te klime za prostorije glazbene škole i kupnju novih glazbenih instrumenata.

**Aktivnost A100002** Produženi boravak-program produženog boravka se financira iz općih prihoda i primitaka, prihoda od poreza te prihoda za posebne namjene za prehranu učenika koje doznačuju roditelji prema ugovoru. Sredstva za dva učitelja i jednog kuhara doznačava Grad Gospić. Ukupni planirani prihodi i rashodi za 2024.godinu iznose 46.794,00 eura iz Izvora 1.1. te iz Izvora 4.7. 12.946,50 eura

**Aktivnost A100006** Plaće u prosvjeti-državni proračun. Škola kao proračunski korisnik proračuna jedinice lokalne i područne (regionalne) samouprave financira plaće i naknade iz sredstava MZO-a. U 2024.godini planiramo 2.415,002,00 eura prihoda odnosno rashoda.

**Aktivnost A100007** Školska kuhinja Osnovne škole dr. Jure Turića u 2024.godini se financira se samo iz izvora 5.7. tekuće pomoći PK, sredstva doznačava MZO.

**Aktivnost A100009** Gradska sportska dvorana iz Izvora 3.1 ima vlastite prihode od naplate najma dvorane za rekreativce koji se namjenski troše za održavanje dvorane te redovnog poslovanja škole. Planirani prihodi za 2024.godinu su 14.400,00 eura, izračunato po sadašnjem brojnom stanju rekreativaca i sportski klubova koji koriste termine Gradske sportske dvorane. Planirani su veći rashodi na kapitalnim ulaganjima odnosno za zastor potreban u dvorani te uređaji za održavanje.

**Aktivnost A100010** Sufinanciranje prijevoza TUR iz izvora 5.7 tekućih pomoći proračunskom korisniku. MZO doznačava sredstva za prijevoz učenika s teškoćama, koji se isplaćuju na račun roditelja, te posebna nastavna sredstva i pomagala za školovanje učenika s teškoćama. Planirani prihodi su iznosu od 7.891,00 eura.

**Tekući projekt T100002** Redovna djelatnost škole izvan standarda. Grad Gospić doznačava sredstva na račun škole za naknadu članovima školskog odbora iz izvora 1.1. prihodi od poreza. Vlastiti prihodi 3.1 OŠ Gospić rashodi za potrebe redovnog poslovanja u iznosu od 10.389,00 eura od prihoda učeničke zadruge „Vodarica Marta“, te najma školske sportske dvorane.

Izvor 4.7 rashodi školske knjižnice te ostali rashodi iz izvora za posebne namjene PK.

**Tekući projekt T10003** Ostale aktivnosti i projekti (vannastavni) . Grad Gospić doznačava sredstva za program javnih potreba članarinu EKO školi u iznosu od 531,00 euro.

Izvor 3.1 prihod od kamata u iznosu od 7,00 eura.

Iz izvora 5.7. tekućih pomoći prihodi i rashodi za mjeru pripravništva za 2024.godine u iznosu od 14.758,00 eura, a prihodi za Županijska stručna vijeća u iznosu od 1.593, 00 eura.

**Tekući projekt T100005** Korak prema jednakosti (MZOS-EU). U projektu „Korak prema jednakosti“ , sredstva za rashode poslovanja financirat će se iz izvora 5. prijenosa sredstava EU odobrenih od strane MZO te 10% sredstava iz ostalih općih prihoda izvor 1.1. od osnivača Grada Gospića u planiranom iznosu ukupno 96.424,60 eura.

**Tekući projekt T100009** Udžbenici iz Izvora 5.7 planirani rashod za 2024.godinu je 41.883,00 eura za besplatne udžbenike, svim učenicima osnovne škole.

**Tekući projekt T100014** Projekt Erasmus+ , Izvor 5.0 Osnovna škola dr. Jure Turića u 2024.godini po prvi put sudjeluje u Erasmus+ projektu planirani rashodi su 60.000,00 eura.

Gospić, 27.listopada 2023.

 Predsjednica školskog odbora

 Antonija Rosandić

 \_\_\_\_\_\_\_\_\_\_\_\_\_\_\_\_\_\_\_\_\_